Grevê vêşanîye yê Leyla Guvene  kewtê roja xo ya 129’ine. Reyna zîndanan û merkezanê sey Hewlêr, Strasboûrg, Toronto û Amed de bi tewrbîyayîşê hezaran kesan  grevê vêşanîye yê bêdem-bêagêrayîşî yenê domanyene.
XOVERDAYÎŞÊ ŞARÊ KURDÎ DO HEME POLÎTÎKAYANÊ QIRKERDIŞÎ PÛÇ VEJO
Parlamentera HDP’yî yê Amedî Dersîm Dage û endamê partîye Salîh Cansever, Îsmet Yildiz, Sevîcan Yaşar, Salîh Tekîn û Bîlal Ozgezer 3’yê Adare de, parlamenterê HDP’yî  yê Wanî Tayyîp Temel û Murat Sarisaçi  û endamê partîye Abdulhalîk Kurt û Yusuf Ateş zî 8’ê Adare de dest bi grevê vêşanîye kerdbî. 3’ê Adere ra polîsan hîre rey eşt banê HDP’yî ser. Netîceyê hêrişan de 4 çalakwanî ameyî destbendkerdene, 3’ê înan hema binê nezaretî de yê. Ewro Îdarakarê HDP, DBP û ESP’yî, temsîlkarê Sazgehanê Cimatê Sivîlan, Mayê Aşitîye, hemşaredarê ke ameyî îxraçkerdene û merdimê Xoverdayoxanê Zîndanan ra  150 kesan ra grûbêk seba paştdayîşî dest bi çalakîya nobete kerde. Derheqê babete de banê HDP’yî yo ke tede çalakîya parlamentan yena domnayene, eşkerayîyêk ameye dayene.
MA DO DESTUR NÊDÊ ZÎNDANAN RA MEYÎT BÊRO VETENE
Eşkerayîye de parlameterê HDP’yî Murat Sarisaçî bi wesîleya  serrgêra Qirkerdişê Halebçe  qirkerdiş şermezar kerd, şehîdî yad kerdî û wina va: Polîtîkaya qirkerdişê şarê Kurdî roja ma de dewam kena. Bi Qirkerdişê Halebçe ame waştene ke şarê Kurdî bêro çînkerdene. Bi hezaran bedelî ameyî dayene. Peynîya 31 serran de ma dî ke şar nêqêdîya, rejîmê faşîstî qêdîyayî. Ewro 5 hezar embazê vera tecrîdê serê Birêz Ocalanî grevê vêşanîye de yê. Na hamleya qirkerdişî zî sey heme hêrişanê vera Kurdan do pûç bêrê vetene. Ma hole zana ke ewro wazenê ke şarêk çîn bikerê.Şexsê Birêz Ocalanî de hêrişê şarê Kurdî kenî. La ê se kenê wa bikerê ma pawitoxê dewaya bianore yê, coka vera zextan çok nêdanê. Ma venga şarê xo danê, ganî ma destûr medo zîndanan ra meyîtê embazanê ma bivejîyê.Coka ganî şar vengê xo hîna berz bikero û xoverdayîş bêro xurtkerdene. Ma reyna tîya ra xoverdayişo bianer yê Leyla Guvene silam kenê û vanê ke waştişê Guvenê û Xoverdayoxanê Zîndanan waştişê ma yê.
